Transportasi ril ing Swiss iku kerep diarani minangka salah sawijining sistém transportasi ril sing éfisièn dhéwé saindhenging donya. Sistém pasepuran ing Swiss kabangun saka jaringan utama darbèné nagara lan jaringan liyané darbèné maskapé-maskapé swasta ing dhaérah operasi mawa latar wuri alam sing béda-béda. Banjur salah sawijining ciri khas utama sepur ing Swiss iku bangunan-bangunan lan konstruksi-konstruksi sing ngédab-édabi, utamané trowongan-trowongan dawa lan trayèk-trayèk sing astamiwa.